SUA, buget impresionant pentru reconstrucția podului din Baltimore
- Mădălina Sfrijan
- 29 martie 2024, 09:56
Guvernul SUA va oferi statului Maryland 60 milioane de dolari. Fondurile vor putea fi utilizate pentru reconstruirea podului prăbuşit în Baltimore. Procedura cuprinde proiectarea și ridicarea pilonilor care vor susține construcția.
SUA, sprijin financiar pentru reconstrucția podului din Baltimore
Administrația americană alocă un buget de 60 de milioane de dolari pentru reconstrucția podului din Baltimore. Fondurile vor acoperi costurile pentru prima fază a procedurii. Anunțul a fost făcut re reprezentanții Departamentului de Transport al SUA.
Bugetul va fi utilizat pentru ridicarea pilonilor noului pod, precum și pentru reparațiile de urgență, proiectare și reconstrucție a întregii structuri. Ministerul Transporturilor din SUA a menționat că fondurile reprezintă o contribuție inițială pentru acest demers.
Fondurile ar putea fi suplimentate
Reprezentanții Ministerului Transporturilor au precizat că fondurile ar putea fi suplimentate. Astfel, dacă va fi necesar, o a doua tranșă de bani ar putea ajunge către autoritățile din regiune.
"Fondurile federale de urgență pe care le trimitem astăzi vor ajuta statul Maryland de a începe eforturile imediate de rrconstrucție; vor fi urmate de resurse suplimentare, pe măsură ce eforturile de recuperare și reconstrucție continuă", au transmis reprezentanții ministerului.
Podul din Baltimore va fi reconstruit. Două persoane sunt date dispărute
În urma tragediei, patru cadavre au fost recuperate, însă alte două persoane sunt în continuare dispărute. Acestea sunt considerate decedate.
"Nu vom uita niciodată filmările șocante ale unei nave container care lovesc piciorul de podului Francis Scott Key, provocând prăbușirea podului și ucigând tragic șase persoane", au adăugat reprezentanții ministerului.
Totuși, numeroși specialiști spun că este imposibilă evaluarea pierderilor financiare în acest moment.
"În timp ce costul total al prăbuşirii podului şi revendicările asociate nu vor fi clare ceva timp, este probabil să ajungă la miliarde de dolari", a explicat Mathilde Jakobsen, director de asigurări.
De altfel, asiguratorii ar putea avea cheltuieli uriașe, contribuind la reconstrucția podului Francis Scott Key din Baltimore.